**Прилог 1**

**Опис на работни задачи и одговорности за Модератор на размена на искуства:** **Подобрување на работата на ЈКП преку SCADA: Споделување на знаења и најдобри практики**

**Проект:** „Дигитална трансформација на јавните водоводни услуги“

1. **Општо за проектот**

Проектот „Дигитална трансформација на јавните водоводни услуги“ има за цел да ги подобри капацитетите за имплементирање и употреба на дигитални алатки во секторот на јавни водоводни услуги во Република Северна Македонија.

Четири клучни проектни активности се во центарот на имплементација на овој проект:

1. Работен пакет 1: Дијалог помеѓу засегнати страни, застапување и лобирање
2. Работен пакет 2: Пилотирање на дигитални e-water услуги
3. Работен пакет 3: Развој на капацитети
4. Работен пакет 4: Поткревање на јавна свест и дисеминација

Со дефинирање на главните недостатоци и пречки, проследени со мерки за развој на капацитетите, ќе се постави база за понатамошно дисеминирање на резултатите од проектот на локално и регионално ниво.

1. **Контекст**

АДКОМ – Здружение на даватели на комунални услуги е клучна асоцијација во комуналниот сектор, која дава поддршка на своите членки (Јавните комунални претпријатија) да ги подобрат своите услуги за работа.

Како битен чинител во комуналната сфера, АДКОМ постојано пружа поддршка кон членките за нивно подобрување на квалитетот на понудените услуги кон граѓаните.

Со цел да се поттикне средина за соработка каде што ЈКП даватели на водни услуги ќе можат да споделат знаења, искуства и најдобри практики поврзани со имплементацијата и оптимизацијата на SCADA системите, АДКОМ ќе организира Размена на искуства на тема: Подобрување на работата на ЈКП преку SCADA: Споделување на знаења и најдобри практики.

1. **Активности и задачи на модераторот**

* Подготовка на агенда за размена на искуства
* Изработка на претпроценка на учесниците и евалуација (по потреба)
* Изработка на материјали (презентација, итн.)
* Модерирање на размена на искуства
* Изработка на извештај од размена на искуства

1. **Очекувани резултати / предмети на испорака:**
2. Финална агенда
3. Сумарен извештај од претпроценката и евалуација на учесниците (по потреба)
4. Финални материјали (презентација, итн.)
5. Извештај од модерирана размена на искуства (испорачана пет работни денови по модериран настан)
6. **Квалификации на модераторот:**

*Академски квалификации:*

* Најмалку Високо образование релевантно за областа за која конкурираат (ИТ, технички факултети, Бизнис администрација)

*Професионално искуство:*

* Познавање на работата на ЈКП ќе се смета за предност
* Професионално познавање од SCADA системот
* Искуство во модерирање на настани

*Друго:*

* Високо ниво на интерперсонална комуникација, презентирање, фасилитирање и вештини за вмрежување.
* Флексибилност и способност за работа во кратки рокови

1. **Ангажман**

Консултантот ќе биде ангажиран максимум до 5 дена, во период до 30.06.2024

1. **Исплата**

Исплатата ќе биде извршена по доставување на Резултатите и доставена фактура од страна на консултантот.